1. ปัจจัยความเสี่ยงและการบริหารความเสี่ยง

หลักการการบริหารความเสี่ยง

ธนาคารจัดให้กระบวนการและโครงสร้างองค์กรมีความสอดคล้องกับแนวนโยบายบริหารความเสี่ยง
โดยในปี 2550 ที่ผ่านมา ธนาคารได้แบ่งแยกและปรับโครงสร้างองค์กร
จัดวางแต่ละขั้นของกระบวนการบริหารความเสี่ยงโดยใช้หลักการการส่งเสริมการกำกับดูแลกิจการที่ดี
ใช้หลักการคานอำนาจ (Check and Balance)
แบ่งหน้าที่และความรับผิดชอบอย่างชัดเจนระหว่างกลุ่มธุรกิจและกลุ่มบริหารความเสี่ยง
โดยกลุ่มบริหารความเสี่ยงเป็นหน่วยงานอิสระที่ทำการประเมินความเสี่ยงด้านเครดิต (Credit
Risk) ความเสี่ยงด้านตลาด (Market Risk) ความเสี่ยงด้านการปฏิบัติการ (Operational
Risk) จัดทำนโยบายการบริหารความเสี่ยงด้านต่างๆ พัฒนาเครื่องมือวัดความเสี่ยง
จัดกระบวนการบริหารความเสี่ยง
และจัดทำรายงานสถานะความเสี่ยงของธนาคารให้แก่ผู้บริหารระดับสูงรับทราบอย่างสม่ำเสมอ

การบริหารความเสี่ยงกระทำทั้งที่ระดับลูกค้า โดยการวิเคราะห์ ทบทวน ติดตาม ลูกค้าแต่ละราย
และ ในระดับพอร์ตสินเชื่อ โดยการพิจารณาและควบคุมการกระจุกตัวของพอร์ตในประเด็นต่างๆ
เช่น การกระจุกตัว ของกลุ่มลูกค้า การกระจุกตัวในแต่ละอุตสาหกรรมและในแต่ละ Rating
Grade

โครงสร้างการบริหารความเสี่ยง

ธนาคารจัดให้กลุ่มงานบริหารความเสี่ยงเป็นกลุ่มงานอิสระแยกออกจากกลุ่มธุรกิจ
และมีคณะกรรมการหรือหน่วยงานที่เกี่ยวข้องในการจัดทำคำขอ วิเคราะห์และประเมิน
ตลอดจนอนุมัติความเสี่ยงดังนี้

-   ในระดับบนสุด คณะกรรมการธนาคารมีอำนาจหน้าที่ในการอนุมัติสินเชื่อในวงเงินที่เกินกว่า
    3,000 ล้านบาท

-   คณะกรรมการบริหารความเสี่ยง (Risk Management Committee)
    มีหน้าที่รับผิดชอบการนำเสนอรายงานการประเมินค่าความเสี่ยงที่อาจเกิดขึ้นจากการดำเนินการ
    และผลกระทบที่อาจเกิดขึ้นหากเกิดการเปลี่ยนแปลงในลักษณะภาพรวมของธนาคาร

-   ในระดับถัดมาได้จัดให้มีคณะกรรมการพิจารณาสินเชื่อ
    ซึ่งประกอบด้วยเจ้าหน้าที่บริหารระดับสูงของกลุ่มงานบริหารความเสี่ยง
    ทำหน้าที่อนุมัติสินเชื่อที่มีวงเงินไม่เกิน 3,000 ล้านบาท

-   การให้อำนาจอนุมัติส่วนบุคคล ยังคงเป็นไปตามที่เคยได้มอบหมายไว้ในปีที่ผ่านๆมาเป็นส่วนใหญ่
    ทั้งนี้ การมอบอำนาจอนุมัติส่วนบุคคลจะได้รับการพิจารณาถึงความเหมาะสมเป็นระยะๆ
    เมื่อได้มีการพัฒนานโยบาย ระบบงาน
    และเครื่องมือการวัดความเสี่ยงเพิ่มขึ้นตามแผนการของธนาคาร

ความเสี่ยงด้านสินเชื่อ

ความเสี่ยงด้านสินเชื่อ คือ โอกาสหรือความน่าจะเป็นที่คู่สัญญา (Counterparty)
ของธนาคารไม่สามารถปฏิบัติตามภาระที่ตกลงกันไว้ได้
ก่อให้เกิดผลเสียหายต่อรายได้และเงินกองทุนของธนาคาร
ความเสี่ยงด้านสินเชื่อนับเป็นความเสี่ยงที่สำคัญมากเพราะเกี่ยวข้องกับกระบวนการให้สินเชื่อ
ซึ่งเป็นธุรกรรมหลักของธนาคาร เช่น การให้กู้ยืม การรับรอง การอาวัลหรือการค้ำประกัน เป็นต้น
ทั้งนี้ ความเสี่ยงด้านสินเชื่อมีปัจจัยความเสี่ยงที่ธนาคารต้องระมัดระวัง
ทั้งปัจจัยภายนอกซึ่งเป็นความเสี่ยงที่ธนาคารไม่สามารถควบคุมได้
แต่สามารถลดผลกระทบที่จะเกิดขึ้นได้
และปัจจัยภายในซึ่งเป็นความเสี่ยงที่ธนาคารสามารถควบคุมได้โดยใช้ความสามารถในด้านการบริหารและการจัดการกระบวนการที่ดี

จากปัจจัยความเสี่ยงดังกล่าว ธนาคารได้จัดให้กลุ่มงานบริหารความเสี่ยง ประกอบด้วย
สายงานบริหารความเสี่ยงด้านสินเชื่อธุรกิจขนาดใหญ่ สายงานบริหารความเสี่ยงสินเชื่อธุรกิจ SME
และสายงานบริหารความเสี่ยงสินเชื่อรายย่อย
ดูแลเรื่องการกำหนดกรอบนโยบายการบริหารความเสี่ยงด้านสินเชื่อ
การพิจารณาวิเคราะห์ความเสี่ยงด้านสินเชื่อของลูกค้าแต่ละราย
การพิจารณาความเสี่ยงของพอร์ตสินเชื่อ
ก่อนนำเสนอขออนุมัติต่อคณะกรรมการพิจารณาสินเชื่อตามขอบเขตอำนาจของแต่ละคณะกรรมการ

นอกจากนี้ กลุ่มงานบริหารความเสี่ยง
ยังรับผิดชอบการวางแผนปรับปรุงการดำเนินงานเพื่อกำหนดเป้าหมาย
และควบคุมปริมาณสินเชื่อและเงินสำรองให้เป็นไปตามนโยบายการบริหารความเสี่ยงและแผนกลยุทธ์ที่ธนาคารกำหนด
เช่น วางนโยบายการอำนวยการสินเชื่อไม่ให้เกิดการกระจุกตัวมากเกินควร
ไม่ว่าในด้านอุตสาหกรรม ด้านภูมิภาค หรือด้านอื่นๆ
รวมทั้งทบทวนและปรับปรุงให้เหมาะสมกับสภาวะและทิศทางเศรษฐกิจเพื่อรักษาระดับความเสี่ยงภายใต้ปัจจัยและตัวแปรต่างๆไม่ให้สูงเกินกว่าระดับที่ธนาคารยอมรับได้
ทั้งนี้
การพิจารณาอำนวยสินเชื่อของธนาคารยังคงยึดนโยบายและหลักความระมัดระวังที่ธนาคารยึดถือมาโดยตลอด

กระบวนการพิจารณาลูกค้าและการอนุมัติสินเชื่อ

เพื่อให้มีความชัดเจนในการปฏิบัติงานแก่เจ้าหน้าที่ของธนาคาร ในปี 2550
ธนาคารได้แบ่งกลุ่มลูกค้าออกเป็นกลุ่มลูกค้าธุรกิจรายใหญ่ กลุ่มลูกค้าธุรกิจ SME
และกลุ่มลูกค้ารายย่อย เนื่องจากลูกค้าแต่ละกลุ่มมีความต้องการการบริการที่แตกต่างกัน

-   การอนุมัติสินเชื่อสำหรับลูกค้ารายใหญ่
    เริ่มต้นโดยฝ่ายวิเคราะห์สินเชื่อธุรกิจขนาดใหญ่จัดทำคำขอสินเชื่อ
    ดำเนินการด้านการวิเคราะห์ความสามารถในการชำระหนี้ ความเชื่อถือได้ของงบการเงิน
    พิจารณาความเหมาะสมของหลักประกัน
    แนวโน้มเศรษฐกิจและภาวะอุตสาหกรรมซึ่งมีผลกระทบต่อธุรกิจลูกค้า
    เปรียบเทียบกับความเสี่ยงที่อาจจะเกิดขึ้นต่อธนาคารเป็นหลัก นอกจากนี้
    นักวิเคราะห์มีหน้าที่จัดทำอันดับความเสี่ยงของลูกหนี้ (Credit Rating)
    ซึ่งใช้เป็นปัจจัยหนึ่งในการพิจารณาความเหมาะสมของคำขอ เมื่อได้จัดทำการวิเคราะห์แล้ว
    คำขอสินเชื่อจะถูกส่งต่อให้แก่คณะกรรมการพิจารณาสินเชื่อเพื่อพิจารณาอนุมัติต่อไป

-   ในส่วนของการประเมินความเสี่ยงของประเทศคู่สัญญา (Country Risk)
    ธนาคารได้กำหนดวงเงินสินเชื่อสูงสุดสำหรับประเทศใดประเทศหนึ่ง (Country Risk
    Limit)
    ซึ่งการอำนวยสินเชื่อข้ามพรมแดนหรืออำนวยสินเชื่อให้กับลูกค้าที่มีภูมิลำเนาอยู่ในต่างประเทศ
    จะได้มีการพิจารณาถึงความเสี่ยงของประเทศนั้นๆด้วย
    เพื่อป้องกันไม่ให้ธนาคารอำนวยสินเชื่อไปยังประเทศใดประเทศหนึ่งมากเกินไป

-   สำหรับลูกค้าธุรกิจ SME สายงานบริหารความเสี่ยงสินเชื่อธุรกิจ SME
    เป็นผู้ดำเนินการด้านการวิเคราะห์สินเชื่อ
    โดยต้องมีการวิเคราะห์ความสามารถในการชำระหนี้ ความเชื่อถือได้ของงบการเงิน
    พิจารณาความเหมาะสมของหลักประกัน
    แนวโน้มเศรษฐกิจและภาวะอุตสาหกรรมซึ่งมีผลกระทบต่อธุรกิจลูกค้า
    และจัดทำอันดับความเสี่ยงของลูกหนี้แต่ละราย เมื่อได้จัดทำการวิเคราะห์แล้ว
    คำขอสินเชื่อจะถูกส่งต่อให้แก่คณะกรรมการพิจารณาสินเชื่อ หรือผู้มีอำนาจอนุมัติ
    เพื่อพิจารณาอนุมัติต่อไป

-   ธนาคารได้เริ่มใช้เครื่องมือวัดระดับความเสี่ยงลูกค้าธุรกิจรายใหญ่ตั้งแต่ปี 2544
    และเริ่มใช้เครื่องมือวัดระดับความเสี่ยงลูกค้าธุรกิจ SME ในปี 2549
    โดยแบ่งความเสี่ยงออกเป็น 10 ระดับ ดังได้กล่าวแล้วว่า
    ธนาคารใช้อันดับความเสี่ยงของลูกหนี้ในการพิจารณาสินเชื่อ ดังนั้น ในปี 2551
    ธนาคารมีแผนงานปรับปรุงเครื่องมือวัดความเสี่ยงเหล่านี้ให้วัดระดับความเสี่ยงได้ดีขึ้นและเป็นไปตามมาตรฐานสากลมากยิ่งขึ้น

-   ส่วนการดำเนินธุรกิจกับกลุ่มลูกค้าธุรกิจรายย่อยและกลุ่มลูกค้าบุคคล
    มีกลุ่มงานเครือข่ายการขายเป็นผู้นำเสนอผลิตภัณฑ์และบริการต่างๆให้กับลูกค้า
    มีสายงานบริหารความเสี่ยงสินเชื่อรายย่อยเป็นผู้กำหนดนโยบายสินเชื่อ มีการใช้ Credit
    Scoring วัดความเสี่ยงของลูกค้าสินเชื่อเพื่อที่อยู่อาศัยและสินเชื่อรายย่อย

อนึ่ง ธนาคารนำรูปแบบการพัฒนากระบวนการด้าน Lean Process
มาวิเคราะห์ปัญหาและปรับปรุงกระบวนการด้านปฏิบัติการทั้งก่อนและภายหลังการอนุมัติสินเชื่อเพื่อเพิ่มประสิทธิภาพในการปฏิบัติงาน
และมีการกำหนด SLA หรือ Standard Level Agreement
ของแต่ละจุดงานเพื่อตอบสนองต่อความสามารถเชิงการแข่งขันของธุรกิจ

ภายหลังการอนุมัติสินเชื่อ

เมื่อสินเชื่อได้รับการอนุมัติแล้ว
ธนาคารจัดให้มีกระบวนการทบทวนและสอบทานลูกหนี้อย่างเป็นระบบและสม่ำเสมอ
โดยลูกหนี้รายใหญ่และลูกหนี้ SME ทุกรายจะได้รับการทบทวนความเสี่ยงปีละ 1 ครั้ง

นอกจากนี้ ธนาคารได้เพิ่มบุคลากรในส่วนของงานควบคุมวงเงิน งานพิธีการสินเชื่อ
และด้านการตรวจสอบสินเชื่อภายในของธนาคาร
มีฝ่ายสอบทานสินเชื่อซึ่งแยกต่างหากจากส่วนงานด้านการวิเคราะห์
และมีหน้าที่ทำการทบทวนและสอบทานลูกหนี้ตามข้อกำหนดและระเบียบที่ธนาคารได้จัดทำขึ้นในปี
2550 ทั้งนี้ เพื่อให้ธนาคารบรรลุหลักการที่เจ้าหน้าที่ของธนาคารทุกคน
มีส่วนร่วมในการบริหารความเสี่ยงด้วยกัน

ในด้านการจัดทำรายงานการบริหารความเสี่ยงเสนอผู้บริหารระดับสูง
ธนาคารจัดทำรายงานเพิ่มเติมโดยมุ่งเน้นการวิเคราะห์ข้อมูลมากขึ้น
ความเคลื่อนไหวของสินเชื่อและเหตุผลที่สินเชื่อเพิ่มขึ้นหรือลดลง
เป็นประเด็นการวิเคราะห์ที่ผู้บริหารของธนาคารให้ความสนใจเป็นอย่างยิ่ง
การจำแนกพอร์ตสินเชื่อตามประเภทอุตสาหกรรม ซึ่งธนาคารได้จัดทำ มาโดยตลอด
ก็ยังคงเป็นประเด็นการวิเคราะห์ที่ผู้บริหารของธนาคารให้ความสนใจเช่นเดิม
เนื่องจากธนาคารระมัดระวัง
มิให้เกิดการกระจุกตัวในการให้สินเชื่อแก่อุตสาหกรรมใดอุตสาหกรรมหนึ่งมากเกินไป ในปี 2551
ธนาคารมีแผนงานปรับปรุงการวิเคราะห์ในรายงานบริหารความเสี่ยงให้ลึกซึ้งยิ่งขึ้น
โดยจะมุ่งเน้นเรื่องการนำข้อมูลเข้าระบบงาน การ Clean Up ข้อมูลให้มีความถูกต้องครบถ้วน
และการพัฒนาพนักงานให้มีทักษะการใช้เครื่องมือการวิเคราะห์ตลอดจนความเข้าใจในข้อมูลมากขึ้น

ในปีที่ผ่านมา
ธนาคารได้รวมสายงานด้านการแก้ไขสินเชื่อที่ไม่ก่อให้เกิดรายได้เข้ากับสายงานด้านการบริหารการขายทรัพย์สินของธนาคารเพื่อให้กระบวนการด้าน
Recovery มีการบริหารที่มีประสิทธิภาพมากยิ่งขึ้น ส่วนงานติดตามทวงถาม (Collection)
ซึ่งถือเป็นด่านแรกของการแก้ไขปัญหาสินเชื่อที่ไม่ก่อให้เกิดรายได้ของธนาคารนั้น
ก็ได้มีการปรับปรุงกระบวนการและวิธีการโดยนำเอาความเชี่ยวชาญและความชำนาญของพันธมิตรทางธุรกิจ
คือ GE Money มาปรับใช้

การเตรียมการเพื่อรองรับหลักเกณฑ์การดำรงเงินกองทุนต่อสินทรัพย์เสี่ยงฉบับใหม่ (Basel II)

ธนาคารแห่งประเทศไทย กำหนดให้เริ่มทดลองใช้หลักเกณฑ์ Basel II (Parallel
Calculation) ในปลายปี 2550 และให้เริ่มใช้จริงในปลายปี 2551
โดยการปฏิบัติตามหลักการสามประการ ได้แก่ Pillar I
เป็นการคำนวณเงินกองทุนต่อสินทรัพย์เสี่ยง โดยนำความเสี่ยงด้านสินเชื่อ ความเสี่ยงด้านตลาด
และความเสี่ยงด้านปฏิบัติการ มาคำนวณเป็นเงินกองทุนขั้นต่ำที่ธนาคารต้องดำรงไว้ Pillar II
เป็นเกณฑ์ที่ธนาคารกลางใช้ติดตามตรวจสอบการดำรงเงินกองทุนของธนาคาร
โดยธนาคารต้องพิจารณาว่าเงินกองทุนที่ดำรงไว้อยู่ในระดับที่เหมาะสมกับระดับความเสี่ยงที่ธนาคารมีอยู่หรือไม่
และ Pillar III คือเกณฑ์การเปิดเผยข้อมูลของธนาคารให้สาธารณชน เช่น
ผู้ฝากเงินและนักลงทุน ได้รับทราบ

ธนาคารได้มีการเตรียมการรองรับ Basel II มาเป็นระยะเวลาพอสมควร
โดยมีการจัดตั้งฝ่ายงาน Basel II มีผู้บริหารที่รับผิดชอบดูแลอย่างชัดเจน นอกจากนี้
ธนาคารจัดให้มีการสื่อสารภายในเพื่อให้ผู้บริหารและผู้เกี่ยวข้องได้รับรู้และเข้าใจถึงเจตนารมณ์ของ
Basel II และในปี 2550 ได้จัดซื้อเครื่องมือการคำนวณสินทรัพย์เสี่ยงจาก Vendor
และจัดตั้งคณะทำงานรับผิดชอบการติดตั้งเครื่องมือการคำนวณและการเตรียมข้อมูล
เพื่อให้มั่นใจว่าธนาคารสามารถปฏิบัติตามหลักเกณฑ์ Basel II
ได้ตามกำหนดเวลาของธนาคารแห่งประเทศไทย

ความเสี่ยงด้านตลาด (Market Risk)

ความเสี่ยงด้านตลาด หมายถึง
ความเสี่ยงที่ธนาคารอาจเกิดความเสียหายเนื่องจากการเปลี่ยนแปลงฐานะทางการเงินทั้งในและนอกงบดุลจากการเคลื่อนไหวของปัจจัยในด้านต่างๆ
โดยความเสี่ยงด้านตลาด ประกอบด้วย ความเสี่ยงด้านอัตราดอกเบี้ย อัตราแลกเปลี่ยน
ราคาตราสารทุน และราคาสินค้าโภคภัณฑ์ ซึ่งเป็นปัจจัยภายนอกที่ธนาคารไม่สามารถควบคุมได้
ธนาคารจึงได้กำหนดให้มีการประเมิน ติดตาม รายงาน และควบคุมความเสี่ยงอย่างใกล้ชิด
โดยคณะกรรมการบริหารสินทรัพย์และหนี้สินทำหน้าที่กำหนดแนวทางการบริหารสินทรัพย์และหนี้สินของธนาคาร
ตลอดจนติดตามและควบคุมให้ความเสี่ยงด้านตลาดอยู่ในระดับที่เหมาะสมและสอดคล้องกับนโยบายที่คณะกรรมการบริหารความเสี่ยงและคณะกรรมการธนาคารกำหนดกรอบแนวนโยบายการกำกับดูแลความเสี่ยงด้านตลาดสำหรับบัญชีเพื่อการค้า
(Market Risk: Trading Book Policy) และบัญชีเพื่อการธนาคาร (Market Risk:
Banking Book Policy)
เพื่อใช้เป็นแนวทางในการควบคุมภายในสำหรับการบริหารความเสี่ยงด้านตลาดและลดผลกระทบอันอาจเกิดจากความเสี่ยงด้านตลาด
และดำรงเงินกองทุนเพื่อรองรับความเสี่ยงด้านตลาดที่เกิดจากฐานะในบัญชีเพื่อการค้า (Trading
Book Position) ตั้งแต่สิ้นงวดเดือนมิถุนายน 2548 เป็นต้นมา
รวมถึงพัฒนากระบวนการบริหารความเสี่ยงด้านตลาดอย่างต่อเนื่องและครอบคลุมถึงกลุ่มธุรกิจทางการเงินของธนาคาร
เพื่อให้การบริหารจัดการความเสี่ยงของธนาคารมีประสิทธิภาพและสอดคล้องกับหลักเกณฑ์การกำกับดูแลแบบรวมกลุ่ม
(Consolidated Supervision)
และแนวนโยบายของธนาคารแห่งประเทศไทยที่ส่งเสริมให้สถาบันการเงินมีระบบการบริหารความเสี่ยงด้านตลาดที่ดี

ธนาคารใช้เครื่องมือและวิธีการประเมินความเสี่ยงด้านตลาดที่แตกต่างกันสำหรับธุรกรรมต่างประเภทกัน
โดยใช้การจำลองสถานการณ์การเปลี่ยนแปลงอัตราดอกเบี้ยในอนาคต
เพื่อประเมินผลกระทบที่จะมีต่อรายได้ดอกเบี้ยรับสุทธิ (Net Interest Income Simulation)
สำหรับธุรกรรมในบัญชีเพื่อการธนาคาร (Banking Book Position)
และใช้เครื่องมือในการวิเคราะห์ความเสี่ยง Value-at-Risk
ประเมินความเสียหายสูงสุดที่อาจจะเกิดขึ้นภายใต้ระดับความเชื่อมั่นที่กำหนด
เพื่อประเมินความเสี่ยงสำหรับธุรกรรมในบัญชีเพื่อการค้า (Trading Book Position)
รวมถึงการจัดทำ Stress Testing
ซึ่งเป็นเครื่องมือสำคัญที่จะช่วยให้ทราบผลกระทบและความรุนแรงจากสภาวการณ์ที่ไม่ปกติจนถึงขั้นวิกฤต
เพื่อเตรียมหาแนวทางและมาตรการที่เหมาะสมมาใช้ป้องกันได้อย่างทันท่วงทีก่อนที่จะเกิดความเสียหายโดยรวม
นอกจากนี้ ธนาคารยังจัดทำ Back Testing
เพื่อตรวจสอบความถูกต้องและความน่าเชื่อถือของเครื่องมือและสมมติฐานที่ใช้ในการวัดความเสี่ยงอย่างสม่ำเสมอ
ซึ่งจะทำให้ธนาคารสามารถบริหารจัดการความเสี่ยงได้อย่างมีประสิทธิภาพ

ธนาคารกำหนดให้มีเพดานความเสี่ยง (Risk Limits)
สูงสุดที่ธนาคารยอมรับได้และมีการทบทวนเป็นระยะๆ เพื่อให้เหมาะสมกับขอบเขต ปริมาณ
และความซับซ้อนของฐานะที่ธนาคารถือครอง อาทิ Value-at-Risk Limit, Interest Rate
Risk Limit, Foreign Exchange Risk Limit, FX Derivative Risk Limit,
Equity Limit, Loss Limit และ Transaction Limits เป็นต้น
โดยกำหนดให้มีกระบวนการที่ชัดเจนในการอนุมัติการทำธุรกรรมต่างๆ รวมถึงแนวทางการปฏิบัติงาน
การอนุมัติและจัดการในกรณีที่สถานะความเสี่ยงเกินกว่าเพดานความเสี่ยง เช่น
การขยายเพดานความเสี่ยง การละเมิดข้อกำหนดเพดานความเสี่ยง
และความเสี่ยงส่วนเกินจากปัญหาด้านเทคนิค เป็นต้น

1. การบริหารความเสี่ยงจากอัตราดอกเบี้ย (Interest Rate Risk)

ความเสี่ยงจากอัตราดอกเบี้ย หมายถึง ความเสียหายที่มีผลกระทบต่อรายได้ และ/หรือ
มูลค่าส่วนของผู้ถือหุ้นจากการเปลี่ยนแปลงของอัตราดอกเบี้ย
ซึ่งอาจเกิดจากฐานะทั้งในและนอกงบดุลที่อยู่ในบัญชีเพื่อการค้า (Trading Book) และ/หรือ
บัญชีเพื่อการธนาคาร (Banking Book)
การบริหารความเสี่ยงจากอัตราดอกเบี้ยของธนาคารอยู่ภายใต้การดูแลของคณะกรรมการบริหารสินทรัพย์และหนี้สิน
ทั้งนี้
ธนาคารได้ประเมินความเสี่ยงจากการเปลี่ยนแปลงอัตราดอกเบี้ยที่เกิดจากฐานะในและนอกงบดุลที่อยู่ในบัญชีเพื่อการธนาคาร
(Banking Book)
โดยวิเคราะห์ความแตกต่างของระยะเวลาครบกำหนดหรือระยะเวลากำหนดอัตราดอกเบี้ยใหม่ของสินทรัพย์และหนี้สินในแต่ละช่วงเวลา
(Gap Analysis) ร่วมกับการจำลองสถานการณ์การเปลี่ยนแปลงอัตราดอกเบี้ยในอนาคต
เพื่อประเมินผลกระทบที่จะมีต่อรายได้ดอกเบี้ยรับสุทธิ (Net Interest Income Simulation)
ของธนาคาร ทั้งในรูปแบบสถานการณ์จำลองแบบสถิต (Static Simulation)
และในสถานการณ์จำลองแบบพลวัต (Dynamic Simulation)
ที่มีการตั้งสมมติฐานเกี่ยวกับการเปลี่ยนแปลงอัตราดอกเบี้ยในอนาคตและการเปลี่ยนแปลงทางธุรกิจของธนาคาร
รวมทั้งพัฒนาเครื่องมือในการประเมินความเสี่ยงด้านอัตราดอกเบี้ยที่จะสามารถสะท้อนความอ่อนไหวของมูลค่าส่วนของผู้ถือหุ้น
(Equity) ของธนาคารต่อการเปลี่ยนแปลงอัตราดอกเบี้ย (Economic Value of Equity)

สินทรัพย์และหนี้สินทางการเงินของธนาคาร ณ วันที่ 31 ธันวาคม 2550 และ วันที่ 31 ธันวาคม
2549
วิเคราะห์ตามระยะเวลาที่จะมีการเปลี่ยนแปลงอัตราดอกเบี้ยตามสัญญาของสินทรัพย์และหนี้สินทางการเงินของธนาคาร
มีดังนี้

งบการเงินเฉพาะธนาคาร ณ วันที่ 31 ธันวาคม 2550

(หน่วย : ล้านบาท)

+--------------+-------+------+-------+-------+-------+-------+-------+
|              | 0 -3  | 3 –  | 1 – 5 | มา    | เงินให | ไม   | รวม   |
|              | เดือน  | 12   | ป    | กกวา | ้สินเชื่อ | มีภาระ |       |
|              |       | เดือน |       | 5 ป  |       |       |       |
|              |       |      |       |       | ด้อย   | ด     |       |
|              |       |      |       |       | คุณภาพ | อกเบี้ย |       |
+--------------+-------+------+-------+-------+-------+-------+-------+
| สินท          |       |      |       |       |       |       |       |
| รัพย์ทางการเงิน |       |      |       |       |       |       |       |
+--------------+-------+------+-------+-------+-------+-------+-------+
| รายการ       | 10    | -    | -     | -     | -     | 6,909 | 10    |
| ระหว่างธนาคาร | 2,323 |      |       |       |       |       | 9,232 |
|              |       |      |       |       |       |       |       |
| และตลาดเ     |       |      |       |       |       |       |       |
| งินและหลักทรัพย์ |       |      |       |       |       |       |       |
|              |       |      |       |       |       |       |       |
| ซื้อโ          |       |      |       |       |       |       |       |
| ดยมีสัญญาขายคืน |       |      |       |       |       |       |       |
+--------------+-------+------+-------+-------+-------+-------+-------+
| เงินลงทุนสุทธิ   | 9,845 | 12   | 2     | 506   | -     | 1     | 6     |
|              |       | ,344 | 3,325 |       |       | 9,090 | 5,110 |
+--------------+-------+------+-------+-------+-------+-------+-------+
| เงินให้สินเชื่อ   | 31    | 16   | 1     | 4     | 5     | -     | 44    |
|              | 6,749 | ,030 | 3,131 | 5,374 | 3,678 |       | 4,962 |
+--------------+-------+------+-------+-------+-------+-------+-------+
| ห            |       |      |       |       |       |       |       |
| นี้สินทางการเงิน |       |      |       |       |       |       |       |
+--------------+-------+------+-------+-------+-------+-------+-------+
| เงินฝาก       | 35    | 101  | 2     | 2     | -     | 1     | 50    |
|              | 8,854 | ,487 | 5,515 |       |       | 4,549 | 0,406 |
+--------------+-------+------+-------+-------+-------+-------+-------+
| รายการ       | 1     | 1    | 3,495 | 106   | -     | 2,370 | 1     |
| ระหว่างธนาคาร | 1,495 | ,236 |       |       |       |       | 8,702 |
|              |       |      |       |       |       |       |       |
| และตลาดเง    |       |      |       |       |       |       |       |
| ินและหลักทรัพย์ |       |      |       |       |       |       |       |
|              |       |      |       |       |       |       |       |
| ขาย          |       |      |       |       |       |       |       |
| โดยมีสัญญาซื้อคืน |       |      |       |       |       |       |       |
+--------------+-------+------+-------+-------+-------+-------+-------+
| เงินกูยืม      | 6,187 | 17   | 1     | -     | -     | -     | 3     |
|              |       | ,357 | 1,532 |       |       |       | 5,076 |
+--------------+-------+------+-------+-------+-------+-------+-------+

งบการเงินเฉพาะธนาคาร ณ วันที่ 31 ธันวาคม 2549

(หน่วย : ล้านบาท)

+--------------+-------+------+-------+-------+-------+-------+-------+
|              | 0 -3  | 3 –  | 1 – 5 | มา    | เงินให | ไม   | รวม   |
|              | เดือน  | 12   | ป    | กกวา | ้สินเชื่อ | มีภาระ |       |
|              |       | เดือน |       | 5 ป  |       |       |       |
|              |       |      |       |       | ด้อย   | ด     |       |
|              |       |      |       |       | คุณภาพ | อกเบี้ย |       |
+--------------+-------+------+-------+-------+-------+-------+-------+
| สินท          |       |      |       |       |       |       |       |
| รัพย์ทางการเงิน |       |      |       |       |       |       |       |
+--------------+-------+------+-------+-------+-------+-------+-------+
| รายการ       | 7     | 6    | -     | -     | -     | 9,528 | 9     |
| ระหว่างธนาคาร | 5,695 | ,128 |       |       |       |       | 1,351 |
|              |       |      |       |       |       |       |       |
| และตลาดเ     |       |      |       |       |       |       |       |
| งินและหลักทรัพย์ |       |      |       |       |       |       |       |
|              |       |      |       |       |       |       |       |
| ซื้อโ          |       |      |       |       |       |       |       |
| ดยมีสัญญาขายคืน |       |      |       |       |       |       |       |
+--------------+-------+------+-------+-------+-------+-------+-------+
| เงินลงทุนสุทธิ   | 1     | 14   | 2     | 4,673 | -     | 1     | 7     |
|              | 2,195 | ,384 | 9,514 |       |       | 3,901 | 4,667 |
+--------------+-------+------+-------+-------+-------+-------+-------+
| เงินให้สินเชื่อ   | 37    | 16   | 2,925 | 1     | 4     | -     | 45    |
|              | 7,530 | ,794 |       | 8,422 | 3,595 |       | 9,266 |
+--------------+-------+------+-------+-------+-------+-------+-------+
| ห            |       |      |       |       |       |       |       |
| นี้สินทางการเงิน |       |      |       |       |       |       |       |
+--------------+-------+------+-------+-------+-------+-------+-------+
| เงินฝาก       | 39    | 128  | 2     | 11    | -     | 1     | 56    |
|              | 7,730 | ,695 | 3,963 |       |       | 3,274 | 3,673 |
+--------------+-------+------+-------+-------+-------+-------+-------+
| รายการ       | 1     | 1    | 1,001 | 263   | -     | 1,729 | 1     |
| ระหว่างธนาคาร | 3,112 | ,339 |       |       |       |       | 7,444 |
|              |       |      |       |       |       |       |       |
| และตลาดเง    |       |      |       |       |       |       |       |
| ินและหลักทรัพย์ |       |      |       |       |       |       |       |
|              |       |      |       |       |       |       |       |
| ขาย          |       |      |       |       |       |       |       |
| โดยมีสัญญาซื้อคืน |       |      |       |       |       |       |       |
+--------------+-------+------+-------+-------+-------+-------+-------+
| เงินกูยืม      | 2,882 | 5    | 1     | -     | -     | -     | 2     |
|              |       | ,414 | 3,000 |       |       |       | 1,296 |
+--------------+-------+------+-------+-------+-------+-------+-------+

ธนาคารมีการบริหารจัดการความเสี่ยงจากการเปลี่ยนแปลงจากอัตราดอกเบี้ยในฐานะบัญชีเพื่อการค้า
ซึ่งครอบคลุมธุรกรรมตราสารหนี้และอนุพันธ์ทางการเงินที่อ้างอิงอัตราดอกเบี้ย
โดยกำหนดให้มีนโยบายการบริหารฐานะในบัญชีเพื่อการค้า (Trading Book Policy)
ที่เหมาะสมกับปริมาณและความซับซ้อนของธุรกรรมเพื่อให้สอดคล้องกับเกณฑ์ที่กำหนดโดยธนาคารแห่งประเทศไทย

2. การบริหารความเสี่ยงจากอัตราแลกเปลี่ยนเงินตราต่างประเทศ (Foreign Exchange
Risk)

ความเสี่ยงด้านอัตราแลกเปลี่ยน หมายถึง ความเสียหายที่มีผลกระทบต่อรายได้ และ/หรือ
มูลค่าส่วนของผู้ถือหุ้นจากความผันผวนของอัตราแลกเปลี่ยน
อันเนื่องมาจากการทำธุรกรรมหรือมีสินทรัพย์หรือหนี้สินเป็นเงินสกุลต่างประเทศธนาคารมีนโยบายจำกัดการถือฐานะเงินตราต่างประเทศสุทธิ
อีกทั้งธุรกรรมด้านเงินตราต่างประเทศจะเป็นไปเพื่อให้การบริการแก่ลูกค้าของธนาคารเป็นหลัก
โดยคณะกรรมการธนาคารจะเป็นผู้กำหนดเพดานสูงสุดของฐานะเงินตราต่างประเทศที่เหมาะสมรายสกุลให้อยู่ภายใต้ระดับความเสี่ยงที่ยอมรับได้
และมีคณะกรรมการบริหารสินทรัพย์และหนี้สินเป็นผู้ดูแลให้อยู่ภายในกรอบที่ได้รับอนุมัติ

3. การบริหารความเสี่ยงจากราคาตราสารทุน (Price Risk)

ความเสี่ยงด้านราคาตราสารทุน หมายถึง ความเสียหายที่มีผลกระทบต่อรายได้ และ/หรือ
มูลค่าส่วนของผู้ถือหุ้นเนื่องจากการเปลี่ยนแปลงของราคาตราสารทุน
ธนาคารมีนโยบายซื้อ/ขายตราสารทุนเพื่อการลงทุนในระยะปานกลางจนถึงระยะยาวเป็นหลัก
ซึ่งจะต้องมีการประเมินศักยภาพของบริษัทที่ออกตราสาร
โดยคณะกรรมการธนาคารจะเป็นผู้กำหนดวงเงินรวม (Total Limit)
ที่เหมาะสมเพื่อให้อยู่ภายใต้ระดับความเสี่ยงที่ยอมรับได้และทบทวนเป็นประจำทุกปี ทั้งนี้
ธนาคารได้จัดตั้งคณะกรรมการจัดการการลงทุนขึ้นเพื่อทำหน้าที่กำหนดนโยบาย
กลยุทธ์และบริหารจัดการ
รวมทั้งการติดตามและประเมินผลงานด้านการลงทุนให้เป็นไปอย่างมีประสิทธิภาพ
เหมาะสมและสอดคล้องกับสถานการณ์ทางเศรษฐกิจและการแข่งขันในธุรกิจการเงิน

ธนาคารประกอบธุรกรรมตราสารอนุพันธ์ทางการเงินประเภทต่างๆ
เพื่อใช้เป็นเครื่องมือในการบริหารความเสี่ยงจากการเปลี่ยนแปลงของอัตราแลกเปลี่ยนและอัตราดอกเบี้ย
ตลอดจนให้บริการซื้อ/ขายตราสารอนุพันธ์ประเภทต่างๆ กับลูกค้าและคู่ค้าของธนาคาร อาทิ
สัญญาซื้อขายเงินตราต่างประเทศล่วงหน้า (Foreign Currency Forward)
สัญญาแลกเปลี่ยนสกุลเงินและอัตราดอกเบี้ยล่วงหน้า (Foreign Currency Swap and
Interest Rate Swap) เป็นต้น โดยกำหนดแนวทางปฏิบัติของฝ่ายงานที่เกี่ยวข้องอย่างชัดเจน
รวมทั้งมีการระบุความเสี่ยงของตราสารอนุพันธ์แต่ละประเภทและการควบคุมความเสี่ยงไว้ล่วงหน้า
เพื่อกำหนดกรอบแนวทางการดำเนินงานก่อนออกผลิตภัณฑ์หรือนำเสนอบริการใหม่ๆ ของธนาคาร
ซึ่งสอดคล้องตามหลักเกณฑ์การกำกับดูแลกิจการที่ดีของธนาคารแห่งประเทศไทยและกฎบัตรการตรวจสอบภายใน
(Internal Audit Charter) ของธนาคาร

ความเสี่ยงด้านสภาพคล่อง (Liquidity Risk)

ความเสี่ยงด้านสภาพคล่อง หมายถึง ความสามารถในการชำระหนี้ตามภาระผูกพันเมื่อถึงกำหนด
ซึ่งเกี่ยวข้องกับความสามารถในการเปลี่ยนสินทรัพย์เป็นเงินสดได้ทัน หรือ จัดหาเงินทุนได้เพียงพอ
ดังนั้น คณะกรรมการธนาคารได้กำหนดกรอบนโยบายบริหารความเสี่ยงด้านสภาพคล่อง
โดยมีรายละเอียดครอบคลุม
กลยุทธ์ในการบริหารความเสี่ยงและแหล่งที่มาของความเสี่ยงด้านสภาพคล่องซึ่งเป็นส่วนหนึ่งของนโยบายการกำกับดูแลความเสี่ยงด้านตลาดสำหรับบัญชีเพื่อการธนาคาร
(Market Risk: Banking Book Policy) รวมถึงเหตุการณ์ต่างๆ
ที่แสดงถึงสัญญาณเตือนภัยล่วงหน้าก่อนเกิดภาวะวิกฤต
เพื่อใช้เป็นแนวทางในการควบคุมภายในสำหรับการบริหารความเสี่ยงด้านสภาพคล่อง
และลดผลกระทบอันอาจเกิดจากความเสี่ยงด้านสภาพคล่อง โดย
ฝ่ายบริหารการเงินมีหน้าที่นำนโยบายบริหารความเสี่ยงด้านสภาพคล่องไปใช้เป็นแนวทางปฏิบัติและจัดทำนโยบายบริหารสภาพคล่องประจำวัน
รวมถึงจัดทำแผนฉุกเฉินในกรณีเกิดภาวะวิกฤตด้านสภาพคล่อง
ซึ่งจะประกอบด้วยรายละเอียดของแผนย่อยด้านต่างๆ ได้แก่ แผนฉุกเฉินด้านสภาพคล่อง
แผนฉุกเฉินด้านบริหารสินทรัพย์ แผนฉุกเฉินด้านบริหารหนี้สิน แผนฉุกเฉินด้านการสื่อสารกับพนักงาน
แผนฉุกเฉินด้านการประชาสัมพันธ์กับลูกค้า
และแผนฉุกเฉินด้านการสื่อสารกับธนาคารแห่งประเทศไทย
เพื่อให้ธนาคารสามารถดำเนินธุรกิจได้อย่างต่อเนื่อง

ในการบริหารจัดการด้านสภาพคล่อง
ธนาคารจะทำการบริหารสภาพคล่องทั้งในเชิงคุณภาพและเชิง0ปริมาณเพื่อเป็นการกระจายความเสี่ยงให้สอดคล้องกับภาระผูกพันทั้งทางด้านสินทรัพย์และหนี้สิน
โดยพิจารณาจากโครงสร้างและพฤติกรรมการฝาก/ถอนเงินของลูกค้า ภาวะตลาดเงิน
ภาวะการแข่งขัน ภาวะเศรษฐกิจ และผลตอบแทนที่ได้รับ
เพื่อให้มีสภาพคล่องที่เหมาะสมสำหรับรองรับความต้องการเงินสดเพื่อใช้ในธุรกิจของธนาคารและกลุ่มธุรกิจทางการเงินของธนาคาร
ทำให้สามารถตอบสนองต่อความต้องการเงินสดในแต่ละระยะเวลาได้อย่างมีประสิทธิภาพด้วยต้นทุนที่เหมาะสม

คณะกรรมการบริหารสินทรัพย์และหนี้สินมีการติดตามฐานะสภาพคล่องอย่างใกล้ชิด
โดยกำหนดให้ผู้บริหารระดับสูงที่ดูแลสายงานด้านบริหารการเงินรับผิดชอบทบทวนการกำหนดปริมาณสภาพคล่องที่เหมาะสมเป็นระยะๆ
ฝ่ายบริหารการเงินมีหน้าที่ในการนำเสนอแนวทางหรือกลยุทธ์ทางธุรกิจเพื่อบริหารความเสี่ยง
ด้านสภาพคล่องต่อคณะกรรมการบริหารความเสี่ยงและคณะกรรมการบริหารสินทรัพย์และหนี้สิน
โดยใช้เครื่องมือที่เกี่ยวข้องกับการบริหารความเสี่ยงด้านสภาพคล่อง อาทิ Liquidity Gap
นอกเหนือจากการดำรงสินทรัพย์สภาพคล่องตามกฎหมาย0ตามที่ธนาคารแห่งประเทศไทยกำหนด

สินทรัพย์และหนี้สินทางการเงินของธนาคาร ณ วันที่ 31 ธันวาคม 2550 และวันที่ 31 ธันวาคม
2549 วิเคราะห์ตามระยะเวลาครบกำหนดของสัญญา ดังนี้

งบการเงินเฉพาะธนาคาร ณ วันที่ 31 ธันวาคม 2550

+-------------+------+------+------+------+------+------+------+------+
|             | เ    | 0 -3 | 3 –  | 1 –  | มา   | เง   | ไ    | รวม  |
|             | มื่อทว | เดือน | 12   | 5 ป | กกว่า | ินให้ส | มมีก |      |
|             | งถาม |      | เดือน |      | 5 ป | ินเชื่อ | ำหนด |      |
|             |      |      |      |      |      |      |      |      |
|             |      |      |      |      |      | ด้อยค | เวลา |      |
|             |      |      |      |      |      | ุณภาพ |      |      |
+-------------+------+------+------+------+------+------+------+------+
| สินทร        |      |      |      |      |      |      |      |      |
| ัพย์ทางการเงิน |      |      |      |      |      |      |      |      |
+-------------+------+------+------+------+------+------+------+------+
| รายการร     | 6    | 102  | 12   | -    | -    | -    | 68   | 109  |
| ะหว่างธนาคาร | ,842 | ,310 |      |      |      |      |      | ,232 |
|             |      |      |      |      |      |      |      |      |
| และตลาดเง   |      |      |      |      |      |      |      |      |
| ินและหลักทรัพย์ |      |      |      |      |      |      |      |      |
|             |      |      |      |      |      |      |      |      |
| ซื้อโด        |      |      |      |      |      |      |      |      |
| ยมีสัญญาขายคืน |      |      |      |      |      |      |      |      |
+-------------+------+------+------+------+------+------+------+------+
| เงินลงทุนสุทธิ  | -    | 7    | 10   | 25   | 2    | -    | 19   | 65   |
|             |      | ,823 | ,112 | ,301 | ,785 |      | ,090 | ,110 |
+-------------+------+------+------+------+------+------+------+------+
| เงินให้สินเชื่อ  | 7    | 92   | 52   | 73   | 164  | 53   | -    | 444  |
|             | ,290 | ,705 | ,887 | ,743 | ,659 | ,678 |      | ,962 |
+-------------+------+------+------+------+------+------+------+------+
| หน          |      |      |      |      |      |      |      |      |
| ี้สินทางการเงิน |      |      |      |      |      |      |      |      |
+-------------+------+------+------+------+------+------+------+------+
| เงินฝาก      | 178  | 195  | 101  | 25   | 2    | -    | -    | 500  |
|             | ,072 | ,330 | ,487 | ,515 |      |      |      | ,406 |
+-------------+------+------+------+------+------+------+------+------+
| รายการร     | 5    | 8    | 1    | 3    | 110  | -    | -    | 18   |
| ะหว่างธนาคาร | ,150 | ,692 | ,236 | ,515 |      |      |      | ,702 |
|             |      |      |      |      |      |      |      |      |
| และตลาดเงิน  |      |      |      |      |      |      |      |      |
| และหลักทรัพย์ |      |      |      |      |      |      |      |      |
|             |      |      |      |      |      |      |      |      |
| ขายโ        |      |      |      |      |      |      |      |      |
| ดยมีสัญญาซื้อคืน |      |      |      |      |      |      |      |      |
+-------------+------+------+------+------+------+------+------+------+
| เงินกูยืม     | -    | 6    | 290  | 16   | 12   | -    | -    | 35   |
|             |      | ,187 |      | ,599 | ,000 |      |      | ,076 |
+-------------+------+------+------+------+------+------+------+------+

(หน่วย : ล้านบาท)

งบการเงินเฉพาะธนาคาร ณ วันที่ 31 ธันวาคม 2549

+-------------+------+------+------+------+------+------+------+------+
|             | เ    | 0 -3 | 3 –  | 1 –  | มา   | เง   | ไ    | รวม  |
|             | มื่อทว | เดือน | 12   | 5 ป | กกว่า | ินให้ส | มมีก |      |
|             | งถาม |      | เดือน |      | 5 ป | ินเชื่อ | ำหนด |      |
|             |      |      |      |      |      |      |      |      |
|             |      |      |      |      |      | ด้อยค | เวลา |      |
|             |      |      |      |      |      | ุณภาพ |      |      |
+-------------+------+------+------+------+------+------+------+------+
| สินทร        |      |      |      |      |      |      |      |      |
| ัพย์ทางการเงิน |      |      |      |      |      |      |      |      |
+-------------+------+------+------+------+------+------+------+------+
| รายการร     | 9    | 75   | 6    | -    | -    | -    | 77   | 91   |
| ะหว่างธนาคาร | ,451 | ,672 | ,151 |      |      |      |      | ,351 |
|             |      |      |      |      |      |      |      |      |
| และตลาดเง   |      |      |      |      |      |      |      |      |
| ินและหลักทรัพย์ |      |      |      |      |      |      |      |      |
|             |      |      |      |      |      |      |      |      |
| ซื้อโด        |      |      |      |      |      |      |      |      |
| ยมีสัญญาขายคืน |      |      |      |      |      |      |      |      |
+-------------+------+------+------+------+------+------+------+------+
| เงินลงทุนสุทธิ  | -    | 12   | 14   | 29   | 4    | -    | 13   | 74   |
|             |      | ,195 | ,384 | ,514 | ,673 |      | ,901 | ,667 |
+-------------+------+------+------+------+------+------+------+------+
| เงินให้สินเชื่อ  | 4    | 106  | 55   | 65   | 183  | 43   | -    | 459  |
|             | ,292 | ,790 | ,420 | ,669 | ,501 | ,595 |      | ,267 |
+-------------+------+------+------+------+------+------+------+------+
| หน          |      |      |      |      |      |      |      |      |
| ี้สินทางการเงิน |      |      |      |      |      |      |      |      |
+-------------+------+------+------+------+------+------+------+------+
| เงินฝาก      | 172  | 238  | 128  | 23   | 11   | -    | -    | 563  |
|             | ,865 | ,139 | ,695 | ,963 |      |      |      | ,673 |
+-------------+------+------+------+------+------+------+------+------+
| รายการร     | 4    | 10   | 1    | 1    | 263  | -    | -    | 17   |
| ะหว่างธนาคาร | ,647 | ,254 | ,278 | ,001 |      |      |      | ,443 |
|             |      |      |      |      |      |      |      |      |
| และตลาดเงิน  |      |      |      |      |      |      |      |      |
| และหลักทรัพย์ |      |      |      |      |      |      |      |      |
|             |      |      |      |      |      |      |      |      |
| ขายโ        |      |      |      |      |      |      |      |      |
| ดยมีสัญญาซื้อคืน |      |      |      |      |      |      |      |      |
+-------------+------+------+------+------+------+------+------+------+
| เงินกูยืม     | -    | 1    | 883  | 6    | 12   | -    | -    | 21   |
|             |      | ,999 |      | ,414 | ,000 |      |      | ,296 |
+-------------+------+------+------+------+------+------+------+------+

(หน่วย : ล้านบาท)

นอกจากนี้
ฝ่ายบริหารความเสี่ยงด้านตลาดมีหน้าที่ในการวัดและรายงานระดับความเสี่ยงด้านสภาพคล่องต่อคณะกรรมการบริหารสินทรัพย์และหนี้สินเพื่อติดตามความเสี่ยงเป็นประจำทุกวัน
ภายใต้สิ่งชี้วัดความเสี่ยงด้านสภาพคล่องซึ่งเป็นสัญญาณเตือนภัยล่วงหน้าตามกรอบนโยบายที่คณะกรรมการธนาคารกำหนดไว้
ได้แก่ Early Warning Point & Trigger Point ระดับการลดลงของเงินฝากรวมต่อวัน
และระดับเงินฝากสูงสุดต่อรายลูกค้าเพื่อ ลดการกระจุกตัวของแหล่งเงินทุนของธนาคาร
รวมถึงอัตราส่วนด้านสภาพคล่อง ได้แก่ อัตราส่วนเงินให้กู้ยืมต่อเงินฝาก
และอัตราส่วนสินทรัพย์สภาพคล่องต่อหนี้สินระยะสั้น เป็นต้น อีกทั้งจัดทำ Stress Testing
ซึ่งเป็นเครื่องมือสำคัญที่จะช่วยให้ทราบผลกระทบและความรุนแรงจากสภาวการณ์ไม่ปกติจนถึงขั้นวิกฤต
เพื่อเตรียมหาแนวทางและมาตรการที่เหมาะสมมาใช้ป้องกันได้อย่างทันท่วงทีก่อนที่จะเกิดความเสียหายโดยรวม

[]

ความเสี่ยงด้านการปฏิบัติการ (Operational Risk)

ความเสี่ยงทางด้านปฏิบัติการ หมายถึง
ความเสี่ยงที่อาจจะเกิดความเสียหายจากการขาดการกำกับดูแลกิจการและ/หรือการควบคุมกระบวนการหรือการปฏิบัติการที่ดี
โดยอาจเกี่ยวข้องมาจากกระบวนการภายใน คน ระบบงาน หรือ เหตุการณ์ภายนอก
และมีผลกระทบต่อรายได้และเงินกองทุนของสถาบันการเงิน เช่น การทุจริต ความไมเพียงพอ
หรือความไมถูกตองของขอมูลเพื่อการตัดสินใจ
การหยุดชะงักหรือการขัดของของระบบคอมพิวเตอร การกอวินาศภัย หรือภัยธรรมชาติ
เปนตน ถือเป็นความเสี่ยงที่ธนาคารจะต้องมีการบริหารควบคุมอย่างใกล้ชิด
เนื่องจากเป็นความเสี่ยงซึ่งสอดแทรกอยู่ในทุกกระบวนการทำงานของธนาคาร
โดยธนาคารได้เล็งเห็นและให้ความสำคัญในเรื่องนี้มาโดยตลอด

เพื่อให้การบริหารจัดการความเสี่ยงด้านปฏิบัติงานสามารถดำเนินการได้อย่างมีประสิทธิภาพและเกิดประสิทธิผล
คณะกรรมการธนาคารกำหนดให้คณะกรรมการบริหารความเสี่ยง(Risk Management
Committee) ซึ่งรับผิดชอบในเรื่องการบริหารและจัดการความเสี่ยงโดยรวมของธนาคาร
(Integrated Risk Management) กำหนด กลยุทธ์และเครื่องมือต่างๆเพื่อให้สามารถประเมิน
ติดตาม และควบคุมดูแลปริมาณความเสี่ยงของธนาคารให้อยู่
ในระดับที่เหมาะสมและให้เป็นไปตามหลักการของการกำกับดูแลกิจการที่ดี (Good Corporate
Governance) ตามเกณฑ์ของธนาคารแห่งประเทศไทย และ Basel ทั้งนี้
ธนาคารมีนโยบายอย่างชัดเจนที่จะปฏิบัติตามกฎเกณฑ์
ที่ธนาคารแห่งประเทศไทยกำหนดไว้อย่างเคร่งครัด
รวมทั้งได้จัดตั้งสายงานบริหารความเสี่ยงเพื่อเข้ารับผิดชอบ
ในการบริหารและตัดสินใจให้การดำเนินธุรกิจของธนาคารให้อยู่ภายใต้ระดับความเสี่ยงด้านต่างๆที่ยอมรับได้และเป็นไปตามแผนงานและกลยุทธ์ที่วางไว้

ฝ่ายบริหารความเสี่ยงด้านปฏิบัติการ
เป็นผู้รับผิดชอบในการนำเสนอรายงานการประเมินค่าความเสี่ยงด้านปฏิบัติการที่อาจเกิดขึ้นจากการดำเนินการ
และผลกระทบที่อาจเกิดขึ้นหากเกิดการเปลี่ยนแปลงในลักษณะภาพรวม
การประเมินความเสี่ยงด้านปฏิบัติการ
จะดำเนินการโดยใช้เครื่องมือต่างๆตามมาตรฐานภายใต้หลักเกณฑ์ของธนาคารแห่งประเทศไทยและธนาคารชั้นนำทั่วไป
และจัดทำรายงานนำเสนอผลการประเมินต่อผู้บริหารและคณะกรรมการบริหารความเสี่ยงด้านปฏิบัติการ
คณะกรรมการบริหารความเสี่ยง และคณะกรรมการธนาคาร
เพื่อให้คณะกรรมการฯสามารถประเมินความเสี่ยงที่ธนาคารกำลังเผชิญอยู่และสามารถกำหนดและหรือปรับเปลี่ยนกลยุทธ์ให้เหมาะสมกับสถานการณ์
เพื่อลดความเสี่ยงที่เกิดจากการเปลี่ยนแปลงของปัจจัยภายนอกและการแข่งขันด้านธุรกิจได้อย่างมีประสิทธิภาพ
รวมทั้งจัดทำระบบรายงานความเสียหายด้านปฏิบัติการเพื่อใช้ในการตรวจสอบ
ติดตามและควบคุมความเสี่ยงให้อยู่ในระดับที่ธนาคารยอมรับได้
นอกเหนือจากรายงานสถานะด้านต่าง ๆ
ที่ผู้บริหารจะได้รับในแต่ละวันจากสายงานที่อยู่ภายใต้ความรับผิดชอบ

ในช่วงปีที่ผ่านมา
นอกจากธนาคารจะได้ดำเนินการเพื่อให้เป็นไปตามแนวนโยบายการบริหารความเสี่ยงและควบคุมความเสี่ยงที่เกิดขึ้นให้อยู่ภายใต้แผนงานและแนวทางการกำกับดูแลดังที่กล่าวแล้วข้างต้น
โดยการนำปัจจัยและเกณฑ์การประเมินความเสี่ยงและฐานะโดยรวมของสถาบันการเงิน
ของสายกำกับสถาบันการเงิน
ธนาคารแห่งประเทศไทยมาเป็นเกณฑ์ในการประเมินความเสี่ยงโดยรวมของธนาคาร
ยังได้มีการปรับปรุงโครงสร้างขององค์กร คณะกรรมการชุดต่างๆ รวมทั้ง
พัฒนาระบบงานและเครื่องมือที่จะนำมาใช้ในการระบุ ประเมิน ติดตาม
และควบคุมหรือลดความเสี่ยงที่คาดว่าจะเกิดขึ้น และกระบวนการจัดการภายในของธนาคาร
เพื่อเพิ่มประสิทธิภาพและความสามารถในการบริหารและควบคุมความเสี่ยงให้ดียิ่งขึ้น
ธนาคารยังคงดำเนิน
เพื่อเสริมสร้างกระบวนการและจิตสำนึกการบริหารความเสี่ยงด้านปฏิบัติการให้เกิดขึ้นในทุกระดับขององค์กรอย่างต่อเนื่อง
ภายใต้ชื่อโครงการพัฒนากระบวนการบริหารความเสี่ยงด้านปฏิบัติการในระดับฝ่ายงานของธนาคาร
(Risk Control Self Assessment : RCSA)
เพื่อเพิ่มประสิทธิภาพของระบบการบริหารและควบคุมความเสี่ยงด้านปฏิบัติการของธนาคารให้รองรับเกณฑ์
Basel ll และเกณฑ์ Sound Practices for the Management and Supervision of
Operational Risk โดยมีผู้ชำนาญการทางด้านนี้โดยเฉพาะเป็นที่ปรึกษาในการดำเนินการ
นอกจากนี้ธนาคารได้กำหนดนโยบายการบริหารความเสี่ยงด้านปฏิบัติการและนโยบายต่าง ๆ
ที่เกี่ยวข้อง
เพื่อสร้างความมั่นใจให้กับธนาคารแห่งประเทศไทยและคณะกรรมการธนาคารว่าธนาคารมีแนวทางจัดการและการบริหารความเสี่ยงด้านปฏิบัติการได้อย่างเหมาะสมและ
มีประสิทธิภาพ โดยมีคณะกรรมการบริหารความเสี่ยงด้านปฏิบัติการ (Operational Risk
Management Committee : ORMC) ทำหน้าที่ในการควบคุม ดูแล
ติดตามและประเมินผลให้การบริหารความเสี่ยงด้านปฏิบัติการโดยรวมของธนาคารเป็นไปอย่างมีประสิทธิภาพ
ภายใต้การกำกับดูแลอย่างใกล้ชิดของคณะกรรมการบริหารความเสี่ยง
และคณะกรรมการตรวจสอบที่เป็นอิสระซึ่งรายงานตรงต่อคณะกรรมการธนาคาร
ทำให้ฐานะและผลการดำเนินงานและเงินกองทุนภายหลังที่ได้คำนึงถึงผลกระทบความเสี่ยงด้านปฏิบัติการแล้วอยู่ในระดับที่มั่นคง
สามารถรองรับความเสี่ยงด้านปฏิบัติการที่ธนาคารเผชิญอยู่ได้
นอกจากสายงานบริหารความเสี่ยงด้านปฏิบัติการแล้ว
ธนาคารยังมีคณะกรรมการตรวจสอบของธนาคาร
ประกอบด้วยผู้ทรงคุณวุฒิและมีประสบการณ์ความรู้ความชำนาญด้านตรวจสอบและงานธนาคารพาณิชย์เป็นอย่างดีโดยทุกท่านที่เป็นกรรมการอิสระมิได้เป็นผู้บริหารและพนักงานธนาคารซึ่งจะพิจารณาและสอบทานให้ธนาคารมีการรายงานการเงินอย่างถูกต้องและเพียงพอ
มีระบบการควบคุมภายในและบริหารความเสี่ยงด้านปฏิบัติการ
ตลอดจนการตรวจสอบภายในที่เหมาะสม รัดกุม และเป็นไปตามกฎระเบียบที่ทางการได้กำหนดไว้

นอกเหนือจากการเสริมสร้างกระบวนการและจิตสำนึกการบริหารความเสี่ยงด้านปฏิบัติการให้เกิดขึ้น
ทุกระดับทั้งองค์กรด้วยโครงการพัฒนากระบวนการบริหารความเสี่ยงด้านปฏิบัติการในระดับฝ่ายงานของธนาคาร
(RCSA) แล้ว
ธนาคารยังได้ประกาศและหรือปรับปรุงนโยบายต่างๆที่เกี่ยวข้องกับการบริหารจัดการความเสี่ยงด้านปฏิบัติงานเพื่อให้เป็นปัจจุบัน
มีประสิทธิภาพและสอดคล้องกับกระบวนการทำงานใหม่และเทคโนโลยีที่มีการเปลี่ยนแปลงอย่างรวดเร็ว
อาทิ การดำเนินการเพื่อออกผลิตภัณฑ์บริการทางการเงินรูปแบบใหม่ หรือการนำระบบงานใหม่ ๆ
ออกใช้งาน (New Product Program Policy)
โดยให้ผู้รับผิดชอบดำเนินการระบุและประเมินความเสี่ยงที่อาจเกิดขึ้นจากการออกผลิตภัณฑ์
หรือการนำระบบออกใช้งาน พร้อมทั้งแนวทางการควบคุมความเสี่ยง ที่อาจเกิดขึ้น
ให้อยู่ในระดับและเงื่อนไขที่ยอมรับความเสี่ยงได้ (Risk Acceptance Criteria)
ซึ่งสอดคล้องกับหลักเกณฑ์การกำกับดูแลกิจการที่ดีของธนาคารแห่งประเทศไทย
แผนงานเพื่อความต่อเนื่องทางธุรกิจ นโยบายด้าน In-sourcing และ Out-sourcing
นโยบายเพื่อความปลอดภัยด้านเทคโนโลยีเป็นต้น

สำหรับการดำรงเงินกองทุนขั้นต่ำของความเสี่ยงด้านการปฏิบัติการ
ธนาคารได้ใช้เกณฑ์การคำนวณด้วยวิธี Standardized Approach ตามหลักเกณฑ์ Basel II
(Preliminary Application) รวมถึงการลดความเสียหายกรณี
เกิดเหตุฉุกเฉินอันทำให้ไม่สามารถให้บริการลูกค้าได้อย่างต่อเนื่องด้วยการจัดทำแผนความต่อเนื่องทางธุรกิจ
(Business Continuity Plan : BCP) และแผนฉุกเฉินทางด้านงานเทคโนโลยี (Disaster
Recovery Plan : DRP) เพื่อรองรับกรณีเกิดเหตุฉุกเฉิน
และธนาคารยังคงสามารถให้บริการลูกค้าและบริษัทคู่ค้าของธนาคารได้อย่างต่อเนื่อง
ซึ่งแผนดังกล่าวได้รับการทบทวนและทดสอบเป็นประจำทุกปีตามแนวปฏิบัติของธนาคารแห่งประเทศไทย
เพื่อให้มั่นใจว่าธนาคารสามารถปฏิบัติงานอย่างต่อเนื่องได้ตามแผนเมื่อเกิดเหตุฉุกเฉิน